Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 224/08/6613	Žiar nad Hronom, 24.10.2013
EEČ : 2-52-155-2013

U Z N E S E N I E

Trestná vec:	obvinená XXXXX 
Trestný čin:	krivá výpoveď a nepravdivý znalecký posudok podľa § 175 odsek 1 písmeno a) Trestného zákona č. 140/1961  Zb., účinného do 01. 01. 2006.

Rozhodol: 	prokurátor Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
vo veci spáchania trestného činu násilia proti skupine obyvateľov a proti jednotlivcovi podľa § 197a ods. 1, 2 Tr. zák. č. 140/1961 Zb., účinného do 1. 1. 2006, vedenej na Obvodnom oddelení PZ Žiar nad Hronom pod sp. zn. ORP-47/OBV-2003, kde oznámenie podával XXXXX, nar. 21. 07. 1972, na XXXXX, nar. 25. 06. 1967, uviedla nepravdivú výpoveď, kde aj na základe takejto výpovede bolo dňa 27. 01. 2003 vznesené obvinenie XXXXX za trestný čin násilia proti skupine obyvateľov a proti jednotlivcovi podľa § 197a ods. 1, 2 Tr. zák. č. 140/1961 Zb., účinného do 1. 1. 2006, pričom na hlavnom pojednávaní konanom na Okresnom súde v Žiari nad Hronom dňa 18. 06. 2003 uviedla, že čo vypovedala v prípravnom konaní proti XXXXX sa nezakladá na pravde, 

lebo je trestné stíhanie neprípustné podľa § 9 odsek 1 písmeno d) Trestného poriadku.

Odôvodnenie:
	Uznesením policajného orgánu OO PZ Žiar nad Hronom sp. zn. ORP-552/OBV-2003 zo dňa 22. 11. 2003 bolo začaté trestné stíhanie a súčasne vznesené obvinenie XXXXX a XXXXX za trestný čin krivej výpovede a nepravdivého znaleckého posudku podľa § 175 ods. 1 písm. a) Trestného zákona č. 140/1961 Zb., účinného do 01. 01. 2006 a obv. XXXXX aj za trestný čin krivého obvinenia podľa § 174 ods. 1 Trestného zákona č. 140/1961 Zb., účinného do 01. 01. 2006 v podstate na tom skutkovom základe, že vo veci spáchania trestného činu násilia proti skupine obyvateľov a proti jednotlivcovi podľa § 197a ods. 1, 2 Tr. zák. č. 140/1961 Zb., účinného do 1. 1. 2006, vedenej na Obvodnom oddelení PZ Žiar nad Hronom pod sp. zn. ORP-47/OBV-2003, kde oznámenie podával XXXXX, nar. 21. 07. 1972, na XXXXX, nar. 25. 06. 1967, uviedla nepravdivú výpoveď, kde aj na základe takejto výpovede bolo dňa 27. 01. 2003 vznesené obvinenie XXXXX za trestný čin násilia proti skupine obyvateľov a proti jednotlivcovi podľa § 197a ods. 1, 2 Tr. zák. č. 140/1961 Zb., účinného do 1. 1. 2006, pričom na hlavnom pojednávaní konanom na Okresnom súde v Žiari nad Hronom dňa 18. 06. 2003 uviedla, že čo vypovedala v prípravnom konaní proti XXXXX sa nezakladá na pravde.

	Konanie vo veci obv. XXXXX bolo vylúčené na samostatné konanie a v jeho trestnej veci bolo samostatne právoplatne rozhodnuté.

	Trestné stíhanie proti obv. XXXXX bolo viackrát prerušované z dôvodu, že sa nepodarilo zistiť jej pobyt, zrejme bola na pohybe. 

	V mesiaci marec 2013 bolo policajným orgánom zistené, že obv. XXXXX, nar. 18. 12. 1979, zomrela v Banskej Bystrici dňa 16. 05. 2008.

	V tejto súvislosti policajný orgán vydal uznesenie o pokračovaní v trestnom stíhaní a zadovážil do vyšetrovacieho spisu úmrtný list Mesta XXXXX, z ktorého jednoznačne vyplýva, že obv. XXXXX skutočne dňa 16. 05. 2008 zomrela v Banskej Bystrici.

	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Tr. por. trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Vzhľadom k vyššie uvedeným skutočnostiam, zadovážený úmrtný list považujem rozhodnutie o zastavení trestného stíhania za odôvodnené. 

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre XXXXX.
Sťažnosť má odkladný účinok.

JUDr. Vladimír Smutka
prokurátor